Lepontisch

Lepontisch (sejtn: Kejtoligurisch) is a ausgstorbane festlandkejtische Sproch. Se is in Obaitalien im Oipnvoaland gredd woan, im Gebiet van: Lago Maggiore, van Luganasää, van Comer Sää und af da Poebane. Haptsiedlungsgebiet vo de Lepontia wor de Gegend um an Luganersee (Golasecca-Kuitua seitm 13. Jh. v. Kr.). Lepontisch ghead za de voaremischn Sprochn vo Italien und is dejenige vo de festlandkejtischn Sprochn, wos de friahasdn Belege gibd.

Es gibd Inschriftn, wo afs 6. Joarhundad v. Kr. datiad wean. De Sproch is om Gallischn seah ehnli, wo aa im italienischn Oipnvoaland gredd woan is (Galli cisalpini), und duachs Oiphabet vo Lugano dokumentiad, des wo vo da etruskischn Schrift obstommd. Uma 70 Inschriftn san bekonnd. Längare san sejtn, wia beispuisweis da Stoa vo Prestino (ba Como). Im 4./3. Joarhundad v. Kr. is's Lepontische duachs Gallische vadrengd worn.

 Literatua 

 Maria Teresa Grassi, I Celti in Italia. Mailand 1991. ISBN 88-304-1012-8 (italienisch)
 Michel Lejeune, Les Inscriptions de Gordion et L'Alphabet Phrygien. In: Kadmos 9 (1970), S. 51–74. (franzesisch)

Kategorie:Keltische Sprachen
Kategorie:Einzelsprache
Kategorie:Tote Sprache